Diari Oficial de la Generalitat Valenciana


Sumari del DOGV 3618, del 04-11-1999 (1999/9306)

ORDRE de 19 d'octubre de 1999, de la Conselleria d'Ocupació, per la qual s'augmenta la dotació pressupostària i s'amplia el termini de presentació de sol·licituds establit en l'Ordre de 26 de novembre de 1998 de la Conselleria d'Ocupació, Indústria i Comerç, per la qual es regula el Programa d'Ajudes al Foment de l'Ocupació Autònoma per a l'exercici de 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3618

Data del DOGV
:   04-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9306


Data del document
:   19-10-1999

Organisme emissor
:   Conselleria d'Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * suport econòmic
    * ajuda a l'ocupació
    * creació d'ocupació

ORDRE de 19 d'octubre de 1999, de la Conselleria d'Ocupació, per la qual s'augmenta la dotació pressupostària i s'amplia el termini de presentació de sol·licituds establit en l'Ordre de 26 de novembre de 1998 de la Conselleria d'Ocupació, Indústria i Comerç, per la qual es regula el Programa d'Ajudes al Foment de l'Ocupació Autònoma per a l'exercici de 1999. [1999/M9306]
  
Amb data 4 de desembre de 1998 va ser publicada en el Diari Oficial de la Generalitat Valenciana l'Ordre de 26 de novembre de 1998 de la Conselleria d'Ocupació, Indústria i Comerç, per la qual es regula el Programa d'Ajudes al Foment de l'Ocupació Autònoma per a l'exercici 1999, en la disposició addicional primera de la qual s'estableix que per ordre posterior de la mateixa Conselleria es faran públics les línies de crèdit i l'import global màxim destinat a la concessió de les ajudes previstes. L'Ordre d'11 de març de 1999 de la mateixa conselleria fa públics la línia de crèdit i l'import global màxim destinat a la concessió de les ajudes previstes en el Programa d'Ajudes de Foment a l'Ocupació Autònoma i estableix com a crèdit pressupostari destinat a finançar-lo la quantia de 153.481.599 pessetes, de les quals 708.363.275 pessetes estan finançades pel Fons Social Europeu.
  
Atesa la favorable acollida que ha tingut la convocatòria i també la disponibilitat pressupostària que permet incrementar-ne la dotació inicial, es considera convenient procedir al dit increment, i també a l'obertura d'un nou termini de presentació de sol·licituds.
  
Per això i en virtut de les facultats que m'atorguen l'article 35 e) de la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública Valenciana,
  
ORDENE
  
Article 1
  
S'amplia per a l'exercici 1999 la dotació pressupostària destinada a finançar les ajudes previstes en l'Ordre de 26 de novembre de 1998, de la Conselleria d'Ocupació, Indústria i Comerç, per la qual es regula el Programa d'Ajudes de Foment a l'Ocupació Autònoma per a l'exercici de 1999 a càrrec de la secció, el programa, les línies i els imports que a continuació s'indiquen:
  
Secció 13. Programa 322.10. Capítol IV. Línia 401/000/99 (codi comptable 212), import global màxim 7.180.710.006 pessetes, cosa que suposa un increment de 701.711.744 pessetes sobre la dotació anterior, dels quals 362.978.290 procedeixen del Ministeri de Treball i Afers Socials i 81.370.447 del Fons Social Europeu.
  
Article 2
  
S'amplia el termini de justificació de la convocatòria de foment a l'ocupació, regulada mitjançant l'Ordre de 26 de novembre de 1998 de la Conselleria d'Ocupació, Indústria i Comerç, per la qual s'estableix el Programa d'Ajudes de Foment a l'Ocupació Autònoma per a l'exercici 1999, que finalitzarà el 30 de novembre de 1999.
  
València, 19 d'octubre de 1999
  
El conseller d'Ocupació,